##### FOLLETO MISA CON NENOS

##### MISA CON NENOS

##### 14 de abril del 2024

##### 3º-Domingo de Pascua-B

**Lucas 24,35-48:**

**“*Abriulles o entendemento parar entender as Escrituras”***



1. **MONICIÓN DE ENTRADA**

 Irmáns e irmás:

Hoxe, celebramos o domingo 3º de Pascua. Xesús Resucitado faise presente entre os primeiros discípulos e dálles a súa paz. A eles váiselles abrindo a mente para entender as Escrituras, ao partir o pan e ao ver as chagas das súas mans. Esta experiencia da Resurrección márcaos, converténdose en testemuñas do que viron e oíron. Oxalá que tamén a escoita da Palabra de cada domingo na Eucaristía nos leve a nós ao encontro co Resucitado fortalecendo a nosa fe e facéndonos testemuñas que griten ás xentes de hoxe: **“Aleluia, Cristo resucitou e transforma a nosa vida!”**

*(Acendemos o cirio pascual que podemos manter adornado con flores xunto á pila bautismal).*

SACERDOTE: No nome... ***Cristo, o Señor resucitado, está convosco***

1. **SÚPLICAS DE PERDÓN ou ASPERSIÓN**

*Sacerdote: Confiando na misericordia do noso Deus que se renova cada mañá, porque a súa fidelidade é grande, pedímoslle perdón:*

- Neno/a: Ti, que coa túa resurrección énchesnos de alegría e de paz. Señor, ten piedade de nós.

- Catequista: Ti, que coa túa resurrección quedas connosco cada domingo na eucaristía. Cristo, ten piedade de nós.

- Pais: Ti, que coa túa resurrección convídasnos a vivir de maneira nova. Señor, ten piedade de nós.



*(No canto do perdón pódese realizar a aspersión):*

Sacerdote: Comecemos a celebración lembrando o noso bautismo, aquel momento en que entramos a formar parte da comunidade dos seguidores de Xesús.

***Que Deus todopoderoso nos purifique do pecado e, pola celebración desta Eucaristía, fáganos dignos de participar no banquete do seu Reino. Amén***.

*(Aspersión cun canto bautismal).*

1. **MONICIÓN ÁS LECTURAS**

Na primeira lectura escoitaremos o testemuño de Pedro e dos apóstolos tras a Resurrección de Xesús, un acontecemento que transformou a súa vida enchéndolles de fe e alegría e por iso convidan a todos a unirse á nova comunidade. A Carta de S. Juan é unha invitación para seguir a Xesús en concreto, con feitos, non só con boas palabras senón vivindo os mandamentos. No evanxeo Xesús aparécese aos dous discípulos, resólvelles as súas dúbidas e dá unha misión á Igrexa: “vós sodes testemuñas da miña Resurrección”.

**LECTURAS**

**FEITOS 3, 13-15.17-19: *Matastes o autor da vida, mais Deus resucitouno de entre os mortos.***

Naqueles días, Pedro díxolle ao pobo: «O Deus de Abrahán, de Isaac e de Xacob, o Deus dos nosos pais, glorificou o seu servo Xesús, ao que vós entregastes e de quen renegastes ante Pilato, cando decidira soltalo. Vós renegastes do Santo e do Xusto, e pedistes o indulto dun asasino; matastes o autor da vida, pero Deus resucitouno de entre os mortos, e nós somos testemuñas diso. Agora ben, irmáns, sei que o fixestes por ignorancia, do mesmo xeito que as vosas autoridades; pero Deus cumpriu desta maneira o que predixera polos profetas, que o seu Mesías tiña que padecer. Polo tanto, arrepentídevos e convertédevos, para que se borren os vosos pecados». *Palabra* do Señor.

**SALMO 4: *Fai brillar sobre nós, Señor, a luz do teu rostro.***

**I XOÁN 2,1-5: *El é vítima de propiciación polos nosos pecados e tamén polos do mundo enteiro.***

**lucas 24, 35-48:** *Así está escrito: o Mesías padecerá e resucitará de entre os mortos ao terceiro día.*

|  |
| --- |
| **Narrador:** Naquel tempo, os discípulos de Xesús contaron o que lles pasara polo camiño e como o recoñeceron ao partir o pan. Estaban a falar destas cousas, cando el presentouse no medio deles e dilles: **Xesús:** *-«Paz convosco».* **Narrador:** Pero eles, aterrorizados e cheos de medo, crían ver un espírito. E el díxolles: **Xesús:** *-«Por que vos alarmades*?, por que xorden dúbidas no voso corazón? Mirade as miñas mans e os meus pés: son eu en persoa. Palpádeme e dávos conta de que un espírito non ten carne e ósos, como vedes que eu teño». **Narrador:** Dito isto, mostroulles as mans e os pés. Pero como non acababan de crer pola alegría, e seguían atónitos, díxolles: **Xesús: -***«Tedes aí algo para comer?».* **Narrador:** Eles ofrecéronlle un anaco de peixe asado. El tomouno e comeu diante deles. E díxolles: **Xesús:** *-«Isto é o que vos dixen mentres estaba convosco: que era necesario que se cumprise todo o escrito na Lei de Moisés e nos Profetas e Salmos acerca de min».* **Narrador: Entón abriulles o entendemento para comprender as Escrituras.** E díxolles: **Xesús: -«***Así está escrito: o Mesías padecerá, resucitará de entre os mortos ao terceiro día e no seu nome proclamarase a conversión para o perdón dos pecados a todos os pobos, comezando por Xerusalén. Vós sodes testemuñas de isto».*. ***Palabra do Señor*** *(Narrador - Xesús* |

1. **CREDO OU RENOVACIÓN DAS PROMESAS BAUTISMAIS**

- Renunciades ao pecado para vivir verdadeiramente como fillos de Deus? *Si renuncio*.

- Renunciades a todas as obras do mal na vosa vida. *Si renuncio.*

- Renunciades a vivir pensando só en vós mesmos, esquecéndovos dos demais e de Dios?. *Si renuncio.*

- **Credes** en DEUS PAI cuxa palabra liberadora sostén a vida das persoas e o seu traballo creador porque El é a Vida? ***-Si Creo.***

- Credes no seu FILLO presente entre nós que camiñabamos en tebras e nado entre os máis pobres para manifestar o amor a Deus porque El é o Señor?

- Credes no ESPÍRITO SANTO que nos fixo renacer á vida de Dios e que nos enche de forza e valor nas nosas loitas por seguir a Xesús porque El é o Amor?

- Credes na IGREXA, posta ao servizo dos homes para que todos reciban a plenitude de Deus porque ela é mensaxeira de Boa Noticia?

- Credes na VIDA ETERNA de todas as testemuñas do amor de Deus no mundo porque esa é a nosa Esperanza?

*Esta é a nosa fe, a fe de la Igrexa, a que se proclamou no noso bautismo e que agora renovamos.*

**ORACIÓN DOS FIE*I*S**

Sacerdote: *Sentíndonos unha comunidade viva animada polo Espírito recemos dicindo:*

***-Abre o noso corazón á túa Palabra.***

1. Polo Papa Francisco, para que a súa misión evanxelizadora chegue a todos nós e acollámola con fidelidade. *Oremos.*

2. Polos sacerdotes e axentes de pastoral, para que o Señor lles brinde forzas e sabedoría para difundir a Palabra de Deus. *Oremos.*

3. Por todos os crentes para que saibamos descubrir a Xesús resucitado no medio de nós e deamos testemuño gozoso del. *Oremos.*

4. Polos que seguimos a Xesús, para que cada domingo veñamos en familia a atoparnos con El e a alimentarnos co Pan da Eucaristía. *Oremos.*

5. Polas nosas casas, para que nelas leamos xuntos a Palabra de Deus e Xesús resucitado teña un lugar entre nós. *Oremos.*

6. Por cuantos pasan medo, dúbidas ou dificultades, para que o Señor resucitado transforme os seus corazóns en remansos da paz que dá a fe na resurrección. *Oremos.*

7. Por todos nós para que sexamos, coa nosa palabra e a nosa maneira de vivir, testemuñas de Xesús resucitado. *Oremos.*

*Sacerdote: Dános, Señor, o teu Espírito para que vivamos con alegría a Pascua.*

1. **PROCESIÓN DE OFRENDAS**
* **BASTÓN DE PEREGRINO:**

 Na vida necesitamos de bastóns, de apoios en tantas persoas que nos axudan cando fraquean as nosas forzas. Que descubramos a Xesús Resucitado que nos sae ao encontro para levarnos da súa man con firmeza e polo bo camiño.

**-BIBLIA:**

Aos discípulos de Emaús e aos apóstolos, Xesús abriulles o entendemento para que descubrisen os acontecementos á luz da Palabra de Deus. Acudamos tamén nós a ela para que ilumine a nosa vida e así saiamos a anuncialo.

**-PAN E O VIÑO:**

Ao presentar o pan e o viño lembramos aquelas palabras do evanxeo: “recoñecéronlle ao partir o pan”. Que tamén nós te descubramos, Señor, vivo e resucitado cada domingo na eucaristía e así outros tamén te descubran presente nas nosas vidas.

**6.- ORACIÓN DE GRAZAS**

Que nos abramos á Palabra

Hoxe, Señor, como os discípulos de Emaús queremos que descargues a túa Palabra nos nosos corazóns para que se nos abra o entendemento.

Só a túa Palabra nos fai recoñecerte vivo e presente no medio de nós.

Só a túa palabra de paz e de serenidade quita medos e espanta fantasías inexistentes.

Só a túa Palabra nos fai testemuñas que griten: “Aleluia, Cristo resucitou!”

Grazas por regalarnos e explicarnos todo o que din as Escrituras, pola oportunidade de conectar ese “pendrive” marabilloso que posibilita a conexión do noso corazón á nova vida resucitada.

Descarga en nós, Señor, o empuxe da túa Palabra, para que non andemos sen rumbo ou perdidos, senón que a alegría, a paz e o perdón asolaguen nosa existencia.

Regálanos o a túa Palabra que nos axude a recoñecerte vivo e presente entre nós.

Así, coa elocuencia da túa Palabra, marcada pola Cruz e pola Vida, transformarás a nosa mente facendo que podamos entrar na nova era da Resurrección.

 .

**Te lo pedimos con María, reina de las Misiones. Amén.**

**FELIZ DOMINGO**

 **DÍA DO SEÑOR**